# LĒMUMA Projekts

# 2024.gada \_\_\_. \_\_\_\_\_ Lēmums Nr.\_\_ (prot. Nr.\_\_\_,\_\_\_.§)

**Par atļauju savienot amatu**

Pamatojoties uz Pašvaldību likuma 10.panta pirmās daļas pirmo teikumu, kas noteic, ka dome ir tiesīga izlemt ikvienu pašvaldības kompetences jautājumu, un 21.punktu, likuma “Par interešu konflikta novēršanu valsts amatpersonu darbībā” 7.panta ceturtās daļas 2.punkta b) apakšpunktu, kas noteic, ka pašvaldības domes priekšsēdētājs var savienot valsts amatpersonas amatu ar citu amatu publiskas personas institūcijā, ja šī savienošana nerada interešu konfliktu un ir saņemta attiecīgās publiskas personas iestādes vadītāja vai viņa pilnvarotas personas rakstveida atļauja, šā likuma 8.1panta piektās daļas 1. un 2.punktu,

ņemot vērā, ka ar Daugavpils domes (turpmāk – Dome) 2024.gada 13.jūnija lēmumu Nr.347 Domes priekšsēdētājs Andrejs Elksniņš ir deleģēts pārstāvībai Latgales plānošanas reģiona attīstības padomē;

izskatot Andreja Elksniņa 2024.gada 23.augusta iesniegumu ar lūgumu atļaut savienot Daugavpils valstspilsētas pašvaldības domes priekšsēdētāja amatu,

**Daugavpils valstspilsētas pašvaldības dome nolemj**:

1. Virzīt Domes priekšsēdētāju Andreju Elksniņu darbam Latgales plānošanas reģiona Latgales speciālās ekonomiskās zonas pārvaldes Uzraudzības komisijā.

2. Atļaut Andrejam Elksniņam savienot priekšsēdētāja amatu Daugavpils valstspilsētas pašvaldības domē (reģ.Nr.90000077325, juridiskā adrese: Krišjāņa Valdemāra ielā 1, Daugavpilī) ar Attīstības padomes locekļa amatu Latgales plānošanas reģionā un locekļa amatu Latgales plānošanas reģiona Latgales speciālās ekonomiskās zonas pārvaldes Uzraudzības komisijā (reģ. Nr. 90002181025, Atbrīvošanas aleja 95, Rēzekne, LV-4601).

3. Atzīt par spēku zaudējušu Domes 2021.gada 23.septembra lēmumu Nr.608 ‘Par atļauju Jānim Lāčplēsim savienot amatus”.

4. Šā lēmuma 2. un 3.punktu saskaņā ar [Administratīvā procesa likuma](http://likumi.lv/ta/id/55567-administrativa-procesa-likums) [76.panta](http://likumi.lv/ta/id/55567-administrativa-procesa-likums#p76) otro daļu var pārsūdzēt Administratīvajā rajona tiesā mēneša laikā no tā spēkā stāšanās dienas.

Daugavpils valstspilsētas pašvaldības domes priekšsēdētājs A.Elksniņš